פטרישה פאסלר

פטרישיה פאסלר (בגרמנית: Patricia Faessler; נולדה ב-12 בנובמבר 1974) היא דוגמנית ואמנית שווייצרית. מיס שווייץ לשנת 1993.

ביוגרפיה
פאסלר נולדה בציריך. בילדותה למדה בלט בתיאטרון של ציריך.

היא החלה לדגמן בגיל שש עשרה, וב-1991 ייצגה את שווייץ בתחרות מראה השנה של עלית ועקב כך שימשה כדוגמנית הבית של חברת הביגוד השווייצרית "Tally Weijl".

ב-1993 נבחרה ל"מלכת היופי של שווייץ" וייצגה את מדינתה בתחרות מיס עולם 1993 ומיס תבל 1994 שם זכתה במקום השישי.

היא הצטלמה למגזינים הרפרס בזאר וקוסמופוליטן ודיגמנה עבור לקוסט, מקס מארה ולוריאל. במהלך שנות התשעים אף שימשה כדוגמנית של קו מוצרים דרמטולוגיים לטיפוח העור ב-42 מדינות, הנקרא "Louis Widmer".

בנוסף לכך, פאסלר היא גם אמנית והציגה תערוכה של ציורים ותצלומים שלה.

ב-2010 סיימה תואר באתיקה יישומית באוניברסיטת ציריך.

היא פעילה במספר ארגונים חברתיים ובין היתר אחראית על פרויקט המקדם חינוך לילדים באפריקה.

קישורים חיצוניים

 

בוגרי אוניברסיטת ציריך
אמנים שווייצרים
דוגמניות שווייצריות
זוכות מיס שווייץ
משתתפות בתחרות מיס תבל 1994
משתתפות בתחרות מיס עולם 1993
משתתפות בתחרות מראה השנה של עלית 1991
בוגרות אוניברסיטת ציריך
ילידות 1974